(ซีรีส์นี้มีภาพประกอบ เพื่ออธิบายการล่วงละเมิดทางเพศ)
(ที่เกี่ยวข้องกับผู้เยาว์ ซึ่งอาจไม่เหมาะสมสำหรับผู้ชมบางคน)
เรากลับมาบันทึกวิดีโอเวลา 12.02 นาฬิกา
เรามาคุยเกี่ยวกับหญิงนิรนาม 102 เวอร์จิเนีย โรเบิตส์
คุณรู้จักเวอร์จิเนีย โรเบิตส์ไหม
- เธอ... อีกทีซิ ใครนะ - เวอร์จิเนีย โรเบิตส์
สะกดได้ไหม
สะกดธรรมดา เวอร์จิเนีย เหมือนชื่อรัฐ
- สะกดให้ผมฟังไ้ด้ไหม - โรเบิตส์
มันสะกด... นามสกุลอะไรนะ มันสะกดยังไง
อาร์ โอ บี อี อาร์ ที เอส น่ะครับ
จริงหรือไม่ที่ว่าคุณกับกีเลน แม็กซ์เวลล์
ฉลองวันเกิดอายุ 16 ปีกับเธอ และมีเซ็กซ์กับเธอในวันนั้น
ค้านคำถาม มีหลายคำถาม
ทำให้สับสน ขัดแย้งกันและทำให้ลำบากใจ
ผมก็อยากตอบคำถามนั้นนะ
แต่วันนี้ผมต้องขออ้างสิทธิการมีทนายความ
และสิทธิที่จะไม่ตอบคำถาม
จริงหรือไม่ที่ว่าคุณบังคับเวอร์จิเนีย โรเบิตส์
ให้มีเซ็กซ์กับเพื่อนของคุณหลายคน
คุณล้อเล่นหรือเปล่า
(ผลงานซีรีส์สารคดีจาก NETFLIX)
(ควีนส์แลนด์ ออสเตรเลีย)
ครั้งแรกที่ฉันตัดสินใจเปิดเผยต่อสาธารณะ
ก็เพราะฉันให้กำเนิดเด็กผู้หญิงน่ารักคนหนึ่ง
(เวอร์จิเนีย โรเบิตส์ จุฟเฟร ผู้หนีรอด)
มันทำให้ฉันคิดได้ว่าสิ่งที่ฉันประสบมา
ยังคงเกิดขึ้นกับคนอื่นๆ อีก
ไม่ได้มีแค่ฉัน
แล้วฉันก็มองสามีฉันและก็พูดว่า "ร็อบบี้
เรานั่งเงียบอยู่เฉยๆ ไม่ได้อีกแล้ว
เราต้องทำอะไรสักอย่างกับมัน"
ฉันถูกเจ้าชายแอนดรูว์ล่วงละเมิดทางเพศ
ใครสักคนต้องยกมือขึ้นแล้วพูดว่า "เขาจะรอดพ้นเรื่องนี้ไปเฉยๆ ไม่ได้"
(ลอนดอน อังกฤษ ปี 2001)
(บ้านของกีเลน แม็กซ์เวลล์)
ฉันเจอเจ้าชายแอนดรูว์ครั้งแรก
เมื่อวันที่ 10 มีนาคม ปี 2001
ในลอนดอน ที่ทาวน์เฮาส์ของกีเลน
เขาเคาะประตู เขาเข้ามาในทาวน์เฮาส์ของกีเลน
แล้วเราก็นั่งดื่มชากันที่นั่น
กีเลนมีเกมทายอายุที่เธอชอบมาก
เธอพูดกับเจ้าชายแอนดรูว์ว่า "คุณคิดว่าเวอร์จิเนีอายุเท่าไหร่"
เขาตอบว่า "สิบเจ็ด"
เธอก็พูดว่า "คุณทายถูกด้วย!"
พวกเขาแบบว่า ทำมันเป็นเรื่องตลก
เขาพูดว่า "ลูกสาวผมก็อายุไล่เลี่ยกับคุณ อ่อนกว่าคุณนิดหน่อย
คืนนั้นเราออกไปเที่ยวกัน
คลับแทรมป์ในลอนดอน
เขาเต้นรำ เหงื่อแฉะ เลอะตัวฉันเต็มไปหมด น่าขยะแขยงมาก
เรากลับไปที่ทาวน์เฮาส์ และก็ขึ้นไปชั้นบน
ฉันมีกล้องโกดักสีเหลืองตัวเล็กๆ
และฉันก็ขอให้เจฟฟรีย์ถ่ายรูปคู่
ให้ฉันกับเจ้าชายแอนดรูว์
กีเลนยืนอยู่ข้างหลังฉัน
กีเลนบอกฉันว่า...
"คุณจะต้องทำให้เขาเหมือนที่ทำให้เจฟฟรีย์"
ฉันช็อกเลย
และหลังจากที่ถ่ายรูปเสร็จ
ฉันก็ถูกเจ้าชายแอนดรูว์ ล่วงละเมิดทางเพศเป็นครั้งแรก
(กีแลน แม็กซ์เวลล์ปฏิเสธทุกข้อกล่าวหา)
(และยืนกรานว่าเธอ "ไม่มีส่วนเกี่ยวข้อง)
(หรือรู้เกี่ยวกับการกระทำผิด ของเอปสตีนตามข้อกล่าวหา)
(ลอนดอน อังกฤษ ปี 2015)
อดีตโสเภณีอ้างว่าเธออายุเพียง 17 ปี
ตอนเธอมีเพศสัมพันธ์กับเจ้าชายแอนดรูว์ ตามที่ถูกกล่าวหา
ฉันถูกเรียกว่าโสเภณีต่อเนื่อง แม่ที่ไม่ดี คนโกหกต่อเนื่อง
คนขี้ยา สารพัดชื่อที่จะเรียกได้
เรื่องเจ้าชายแอนดรูว์ทั้งหมด มัน...
ระเบิดตูมขึ้นมาเลย
และมันก็เปลี่ยนจากเรื่องราวที่ทรมานจิตใจ เกี่ยวกับการค้ากามและการล่วงละเมิด
มาเป็นเจ้าชายแอนดรูว์โดยสิ้นเชิง
ฉันไม่ใช่โสเภณีของเจ้าชายแอนดรูว์
เพราะฉันถูกค้ากามให้เขาและตอนนั้นฉันก็ยังเด็ก
(พระราชวังบักกิงแฮมออกแถลงการณ์ว่า)
("ดยุกแห่งยอร์กปฏิเสธเสียงแข็ง ว่าไม่มีการติดต่อ)
(หรือมีเพศสัมพันธ์กับเวอร์จิเนีย โรเบิตส์ ในรูปแบบใดทั้งนั้น)
เวอร์จิเนีย จุฟเฟร ลูกความของฉัน
ถูกเอปสตีนค้ากามเกือบ 30 ครั้ง
ตอนเธออายุต่ำกว่า 18 ทั้งในประเทศและต่างประเทศ
เวอร์จิเนียเปิดเผยต่อสาธารณะในการยื่นฟ้อง ในคดีกฎหมายสิทธิเหยื่ออาชญากรรม
ในการยืนฟ้องนั้น เธอเปิดเผยเกี่ยวกับ บุคคลบางคนที่ล่วงละเมิดเธอ
ตอนที่เธอถูกเจฟฟรีย์ เอปสตีนค้ากาม
หนึ่งในบุคคลเหล่านั้นคืออลัน เดอร์โชวิตซ์
ผมรับรองได้ว่า ผมไม่เคยมีเซ็กซ์กับเวอร์จิเนีย โรเบิตส์
ผมขอพูดอย่างแท้จริงเลยนะ
ในชีวิตผม ผมไ่ม่เคยมีเซ็กซ์กับ คนที่อายุต่ำกว่าเกณฑ์เลย
แม้แต่ตอนที่ผมอายุต่ำกว่าเกณฑ์ ผมก็ไม่เคยมีเซ็กซ์กับผู้หญิงอายุต่ำกว่าเกณฑ์
ผมไม่เคยมีเซ็กซ์ กับใครที่เกี่ยวข้องกับเจฟฟรีย์ เอปสตีน
ผมขอท้าให้เวอร์จิเนีย โรเบิตส์ ให้มาออกรายการของคุณ
มองกล้องแล้วพูดคำพูดต่อไปนี้
"ฉันกล่าวหาอลัน เดอร์โชวิตซ์กว่ามีเซ็กซ์กับฉัน
หกหรือเจ็ดครั้ง"
เธอไม่เคยตั้งใจที่จะกล่าวหาผมอย่างเปิดเผย
ฉะนั้นกล่าวหาผมในรายการนี้เลย ผมขอท้าคุณ
ฉันอยู่กับอลัน เดอร์โชวิตซ์หลายครั้ง
เท่าที่ฉันจำได้ก็อย่างน้อยหกครั้ง
เอปสตีนค้ากามฉันให้อลัน เดอร์โชวิตซ์ เอปสตีน...
บังคับฉัน จริงๆ แล้ว
บีบบังคับฉันให้มีเซ็กซ์กับเขา
ทุกครั้งที่ฉันถูกค้ากาม เป็นคำสั่งของเอปสตีนหรือไม่ก็กีเลน
เขาปฏิเสธว่าอยู่กับฉัน
เราคนใดคนหนึ่งพูดความจริงใช่ไหม ใช่ค่ะ
คนคนนั้นคือฉันใช่ไหม ใช่ค่ะ
(เวอร์จิเนีย โรเบิตส์ จุฟเฟร และอลัน เดอร์โชวิตซ์)
(ต่างฝ่ายต่างฟ้องกันข้อหาหมิ่นประมาท)
(อลัน เดอร์โชวิตซ์ปฏิเสธ ข้อกล่าวหากระทำผิดอื่นๆ ทางเพศด้วย)
(กาตาลุญญา สเปน)
ฉันออกมาเปิดเผยในปี 2016
การเลือกตั้งในสหรัฐฯ เริ่มที่จะเกิดขึ้น
เรื่องนี้ไม่มีการวางแผนไว้เลย
ดอนัลด์ ทรัมป์และฮิลลารี คลินตัน ต่างก็ลงสมัครรับเลือกตั้ง
และผู้สมัครรับเลือกตั้งประธานาธิบดีสหรัฐฯ ทั้งคู่ ก็มีความเกี่ยวข้องกับเจฟฟรีย์ เอปสตีน
ฉันไปที่ช่องข่าวเกือบทุกที่
สื่ออังกฤษ สื่ออเมริกา
ฉันพยายามบอกพวกเขา ฉันบอกพวกเขาว่า เจฟฟรีย์ เอปสตีนเป็นใคร เขาทำอะไร
ฉันบอกพวกเขาว่ากีเลนเป็นใคร
ไม่มีใครฟังเลย ไม่มีใครฟังฉันพูดเลยในปี 2016
(อลิสซา มิลาโน ถ้าคุณถูกคุกคามทางเพศ)
(หรือถูกล่วงละเมิด เขียนว่า "ฉันด้วย" ตอบทวิตนี้)
(ฉันด้วย เพื่อนแนะนำว่า "ถ้าผู้หญิงทุกคน)
(ถูกคุกคามหรือล่วงละเมิดทางเพศ เขียนว่า 'ฉันด้วย' เป็นสถานะ)
(เราอาจทำให้คนรู้สึกถึงความสำคัญของปัญหา")
นี่คือช่วงเวลาที่ต่างกับช่วงเวลาอื่น
กับการเคลื่อนไหว "ฉันด้วย"
ผู้หญิงกำลังรู้สึกถึงความสามารถ
ที่จะบอกเล่าสิ่งที่เกิดขึ้นกับพวกเธอ
บางช่วงเวลาที่เลวร้ายที่สุดที่พวกเธอประสบ เล่ามันอย่างเปิดเผย
และมันก็มีอิทธิพลมาก มันมีผลกระทบกับทุกอย่าง
ผู้คนต่างก็มองหาความยุติธรรม
ฉันจำได้ว่าดูทีวี เกี่ยวกับการเคลื่อนไหว "ฉันด้วย"
และก็คิดว่า "โอเค เราคือคนต่อไป"
เราไม่จำเป็นต้องรู้สึกอาย ที่หนีรอดสิ่งเหล่านี้มาได้
ที่จริง การพูดเกี่ยวกับมัน
การเปิดเผยมันและหาการสนับสนุนจากกันและกัน
คือวิธีที่สำคัญต่อการเยียวยาจิตใจ
(ชอนเต เดวีส์ ผู้รอดชีวิต)
มีพลังของการรวมกลุ่มแน่นอน
และฉันก็รู้สึกว่าผู้หญิงรู้สึกสบายใจขึ้น
ที่จะแสดงตัวออกมา เมื่อรู้ว่าตัวเองไม่ได้โดดเดี่ยว
ฉันคิดว่าเรามีความผูกพันที่อธิบายไม่ได้ ซึ่งหลายคนจะไม่มีวันเข้าใจ
กาลเวลาเปลี่ยนไปในหนึ่งปี
จนการกล่าวหาเหล่านี้จะเป็นที่รับฟังในแบบต่างๆ
(แหล่งข่าวที่น่าเชื่อถือ)
มันเป็นซีรีส์การสืบสวนที่โด่งดังมาก โดยจูลี เค. บราวน์ นักข่าวไมแอมี เฮรัลด์
เชื่อมโยงจุดต่างๆ ระหว่าง
อเล็กซานเดอร์ อาคอสต้า รัฐมนตรีแรงงานของประธานาธิบดีทรัมป์
กับสิ่งที่ไมแอมี เฮรัลด์เรียกว่า "ข้อตกลงที่สำคัญสุดในชีวิต"
ที่มอบให้คนใคร่เด็กที่ถูกกล่าวหา เจฟฟรีย์ เอปสตีน
(ในวันที่ 28 พฤศจิกายน 2018 ไมแอมี เฮรัลด์ตีพิมพ์รายงานที่ตรวจสอบ)
(ข้อตกลงยอมรับผิดในปี 2008 ของเอปสตีน มันนำความสนใจมาสู่คดีนี้อีกครั้ง)
คณะกรรมมาธิการวุฒิสภา สาธารณสุข การศึกษา แรงงาน
และบำเหน็จบำนาญกรุณาอยู่ในระเบียบ
เช้านี้เราจะดำเนินการรับฟังเพื่อการแต่งตั้ง
ในการเสนอชื่ออเล็กซานเดอร์ อาคอสต้า เข้ารับการแต่งตั้ง
เพื่อทำหน้าที่เป็น รัฐมนตรีกระทรวงแรงงานของสหรัฐฯ
ผมไม่ได้ยินอะไรเกี่ยวกับเอปสตีนเลย
จนกระทั่งประธานาธิบดีทรัมป์ เสนอชื่ออาคอสต้าเป็นรัฐมนตรีแรงงาน
ดังนั้นขณะที่ผมสืบค้นภูมิหลังของอาคอสต้า
ผมก็พบข้อมูลเกี่ยวกับคดีเอปสตีน
ผมช็อกเลย
ผมอยากถามคุณเกี่ยวกับเรื่องนี้
"อัยการของรัฐบาลกลาง แจงรายละเอียดสิ่งที่พวกเขาค้นพบ
ในบันทึกการดำเนินคดี 82 หน้า และคำฟ้อง 53 หน้า
แต่เอปสตีนไม่เคยถูกฟ้องร้อง"
และก็มีการอ้างอิง ว่า "ข้อตกลงนี้"
ข้อตกลงที่คุณอธิบายไว้ "จะไม่อยู่ในบันทึกสาธารณะใดๆ"
ตามที่ข้อตกลงระหว่างเอปสตีนและอาคอสต้าระบุ
สุดท้ายแล้ว ตามหลักฐาน...
ผู้เชี่ยวชาญในสำนักงานอัยการตัดสินใจ
ว่าการยอมรับผิดเพื่อได้ลดโทษ
ที่รับประกันว่าใครบางคนที่ถูกจำคุก
และที่รับประกันผลลัพธ์อย่างอื่น เป็นสิ่งที่ดี และ...
นั่นเป็นการตัดสินใจที่เป็นเอกฉันท์ ในสำนักงานของคุณหรือเปล่า
มันเป็นการตัดสินใจที่กระทำขึ้นในวงกว้าง
มันเป็นข้อตกลงลับ อย่างที่เรารู้กันตอนนี้
ผมคิดว่าลักษณะของการกล่าวหาที่รุนแรง
อาจนำไปสู่การออกเสียงคัดค้านเขา
ข้าพเจ้า อเล็กซานเดอร์ อาคอสต้า ขอสาบาน...
ผมขอขอบคุณท่านประธานาธิบดีทรัมป์ ท่านรองประธานาธิบดีเพนซ์
และท่านสมาชิกวุฒิสภาทุกท่าน
สำหรับอภิสิทธิ์ของการทำหน้าที่ ในฐานะรัฐมนตรีกระทรวงแรงงาน
(เวสต์ปาล์มบีช รัฐฟลอริดา ปี 2019)
แคแรนกับคริส คุณต้องมาดูคำสั่งนี้
เกิดอะไรขึ้น
ผู้พิพากษามาร์ราออกคำพิพากษาโดยสรุปของเขา
สิ่งที่ผู้พิพากษาตัดสินคือรัฐบาลกลาง
ได้เข้าร่วมในการสมคบคิดกับเจฟฟรีย์ เอปสตีน
เพื่อละเมิดกฎหมายสิทธิของเหยื่ออาชญากรรม
นี่มันยอดเยี่ยมไปเลย
เยี่ยมเลย
- ยินดีด้วย สมควรแล้ว - ใช่เลย
- เยี่ยมเลย - เป็นวันที่ดี
ตอนนี้มีคำสั่งศาลส่วนกลางออกมาแล้ว
ว่ารัฐบาลกลาง ภายในการอำนวยการของ อเล็กซานเดอร์ อาคอสต้า
ไม่เพียงแต่ไม่ได้แจ้งเหยื่อ แต่ทำให้พวกเธอเข้าใจผิดอย่างมากด้วย
นั่นหมายถึงว่าอาจมีการไต่สวนใหม่ ต่อหน้าผู้พิพากษาศาลส่วนกลาง
ที่เหยื่อเหล่านี้มีสิทธิ์แสดงการคัดค้านข้อตกลงนี้
และผู้พิพากษาอาจตัดสินได้ว่า มันเป็นข้อตกลงที่ผิดกฎหมายมาตั้งแต่แรก
เอปสตีนไม่มีความคุ้มครอง
รัฐบาลกลางมีสิทธิ์ดำเนินคดีคุณ
และมีสิทธิ์ดำเนินคดีผู้สมรู้ร่วมคิดของคุณ
มีความปิติยินดีในนามของเหยื่อที่ว่า
"นี่ ฟังนะ เราชนะแล้ว
เราลุกขึ้นสู้รัฐบาลและเจฟฟรีย์ เอปสตีน และเราก็ชนะ
เราพิสูจน์แล้วว่าคุณสมคบคิดกันต่อต้านเรา เหยื่อทุกคน"
(อาจถูกกล่าวถึงในนาม "อาชญากรรมคอร์ตนีย์ ไวลด์"
ตอนฉันได้ยินว่าผู้พิพากษามาร์รา ตัดสินเข้าข้างเรา
ฉันรู้สึกประสบความสำเร็จมาก
เราต่อสู้เพื่อเรื่องนี้มานานมาก
แค่ได้อ่านคำพวกนี้ "สิทธิของท่านถูกละเมิด จบ"
มันรู้สึกเหมือน "โอเค ตอนนี้มีบางอย่างเกิดขึ้นแล้ว"
มันชัดเจนว่าความผิดมากมาย ที่เจฟฟรีย์ เอปสตีนก่อในฟลอริดา
เกิดขึ้นในนิวยอร์กและเป็นไปได้ว่า เขาก่ออาชญากรรมเหล่านี้ในนิวยอร์ก
(รัฐบาลกลางฝ่าฝืนกฎหมายในคดีเอปสตีน)
ในขั้นนี้ การสืบสวนในนิวยอร์กกำลังดำเนินอยู่
การสืบสวนรัฐบาลกลางเช้านี้ ให้ความกระจ่างใหม่ๆ บางอย่าง
เกี่ยวกับข้อตกลงยอมรับผิดซึ่งเป็นข้อโต้แย้งกัน สำหรับนักลงทุนผู้มั่งคั่ง
ที่ถูกกล่าวหาว่ารุกรานทางเพศ เด็กหญิงอายุต่ำกว่าเกณฑ์หลายสิบคน
การตัดสินใจทำการสืบสวนครั้งนี้สะท้อนถึง การเคลื่อนไหว "ฉันด้วย" อย่างยิ่ง
ซึ่งมีผลกระทบกับคณะบริหารของทรัมป์ และผู้มีอำนาจคนอื่นๆ อีกหลายคน
และก็แน่นอน ที่สำคัญที่สุด มันมีผลกระทบต่อผู้หญิง
ที่เสี่ยงแสดงตัวออกมา
ในที่สุดตอนนี้นิวยอร์กก็แสดงความสนใจ
ลูกความของผมทุกคนต่อสู้ และก็ต่อสู้มาสิบปีแล้ว
ผมได้ข่าวว่ามีการสืบสวน
ของเอฟบีไอในนิวยอร์ก และอัยการสหรัฐฯ ในนิวยอร์ก
ถึงแม้มันจะรู้สึกราวกับว่า
เหยื่อถูกกระบวนการยุติธรรมทางอาญาทั้งหมด ทอดทิ้งโดยสิ้นเชิง
ตลอดหลายปีที่ผ่านมาผมก็ไม่เคยยอมแพ้
หวังว่ามาตรการบางอย่างของความยุติธรรม จะส่งผลต่อเหยื่อทุกคนในที่สุด
ผมมีความเฉลียวใจมากว่าจะมีบางอย่างเกิดขึ้น
เพราะเอฟบีไอ
พร้อมด้วยนักสืบจาก กรมตำรวจนิวยอร์กมาที่นี่ในปาล์มบีช
สัมภาษณ์คนมากมายในช่วงสามเดือนที่ผ่านมา
เอฟบีไอติดต่อหาฉัน
พวกเขาบอกฉันว่า มีการสืบสวนดำเนินอยู่ในนิวยอร์ก
และพวกเขาก็อยากได้
ข้อมูลมากที่สุดเท่าที่พวกเขาจะมีได้
ฉันบอกพวกเขาว่า พวกเขาต้องไปตามหาเหยื่อของพวกเขา
ฉันบอกพวกเขาว่า
ถ้าพวกเขาจะทำเรื่องนี้ พวกเขาต้องทำมันจริงๆ จังๆ
ฉันโกรธมากจน...
ฉันแค่อยากทำให้เขาต้องชดใช้
ตรงจุดนั้นฉันเลยติดต่อขอความช่วยเหลือ
ซึ่งนำไปสู่การประชุมนานห้าชั่วโมงกับเอฟบีไอ
แล้วพวกเขาก็บินมาพบฉันที่ลอสแองเจลิส และมันก็...
เครียดมาก
แต่ในที่สุดมันก็รู้สึกเหมือน เราใกล้จะทำสำเร็จแล้ว
ฉันให้สัมภาษณ์เจ้าหน้าที่บางคน
เราเลยรู้ว่าพวกเขากำลังเข้าใกล้เขา
เราตื่นเต้นมากเลย
ฉันไม่เคยคิดเลยว่าเขาจะถูกทำให้ต้องรับผิดชอบ
(สนามบินเทเทอร์โบโร รัฐนิวเจอร์ซีย์ 6 กรกฎาคม ปี 2019)
ข่าวด่วนข่าวใหญ่ในคืนนี้
เจฟฟรีย์ เอปสตีนถูกจับกุม ที่สนามบินในพื้นที่นิวยอร์ก
เจฟฟรีย์ เอปสตีนถูกจับกุม ที่สนามบินเทเทอร์โบโรของนิวเจอร์ซีย์
หลังบินกลับมาจากฝรั่งเศส
ผู้บริหารกองทุนรวมเพื่อความเสี่ยงวัย 66 ปี
ถูกจับกุมตามข้อหาของรัฐบาลกลาง เกี่ยวข้องกับการค้ากาม
เขามีกำหนดการพิจารณาประกันตัว ในวันจันทร์ที่นิวยอร์ก
(เทนเนสซี - รัฐอาสา ยินดีต้อนรับ)
(มิเชล ลิคาต้า ผู้หนีรอด)
ตอนฉันรู้ว่าเขาถูกตำรวจจับ ฉันแบบว่า
"พระเจ้าช่วย ในที่สุด
เขาจะชดใช้ทุกสิ่งที่เขาทำลงไป
ฉันกำลังจะไปนิวยอร์ก
ถึงฉันจะไม่อยากเห็นเขา
ตอนนี้ฉันจะได้เห็นเขาแล้วว่าเขาใส่โซ่ตรวน
เขาใส่ชุดนักโทษสีส้ม
เขาจะได้รับการปฏิบัติเหมือนที่ อาชญากรทุกคนได้รับการปฏิบัติ
มันต้องเป็นอย่างนี้แน่ นี่คือตอนที่มันจะเกิดขึ้น
พวกเขาจะเริ่มขุดคุ้ยชีวิตของเขา แล้วกระชากเครือข่ายที่เหมือนใยแมงมุม
ของคนที่เกี่ยวข้องกับมันออกมา
เขาจะต้องติดคุกแน่
คราวนี้แหละ"
(ห้องพิจารณาคดีศาลรัฐบาลกลางแมนฮัตตัน 8 กรกฎาคม ปี 2019)
ฝ่ายอัยการของรัฐบาลกลางกล่าวหาว่า ระหว่างปี 2002 และปี 2005
เอปสตีนจ่ายเงินให้เด็กหญิงอายุต่ำกว่าเกณฑ์ที่ อายุ 14 ปีให้มีเซ็กซ์กับเขาที่ทาวน์เฮาส์ของเขา
เอปสตีนเป็นเจ้าของ เครื่องบินเจ็ตส่วนตัว และ...
เขาเป็นคนร้าย ก็แค่นั้น และเราก็มาที่นี่เพื่อกำจัดเขา
(กระทรวงยุติธรรม)
สวัสดีครับ
ผมเจฟฟ์ เบอร์แมน อัยการสหรัฐฯ ประจำเขตใต้ของนิวยอร์ก
วันนี้เราประกาศการเปิดผนึก
ข้อหาค้าประเวณีที่ปรักปรำเอปสตีน
ฉันจำได้ว่าทนายของฉันโทรบอกฉันว่า
"คุณจะต้องไม่เชื่อแน่ๆ คุณมีที่ให้คุณนั่งลงไหม"
และขณะที่การดำเนินคดีตามข้อหา เกิดขึ้นหลายปีมาแล้ว
มันยังคงสำคัญอย่างมาก ต่อเหยื่อที่ถูกกล่าวถึงหลายคน
ซึ่งตอนนี้โตเป็นผู้ใหญ่แล้ว
พวกเธอสมควรได้มีวันของพวกเธอในศาล
ฉันมองดูโทรศัพท์ของฉัน...
แล้วฉันก็มองดูโทรศัพท์ของฉันอีก
แล้วฉันก็มองดูโทรศัพท์ของฉันแล้วก็แบบว่า...
"ไม่"
อารมณ์ต่างๆ มันผุดขึ้นมา ฉันทั้งสับสน ทั้งดีใจ
น้ำตาแห่งความสุขมันไหลนองหน้าฉัน
เอปสตีนโดนข้อหาในการฟ้องร้องสองกระทง
หนึ่ง สมคบคิดเพื่อกระทำการค้าประเวณี
และสอง ความผิดสำเร็จในการค้าประเวณี เด็กหญิงอายุต่ำกว่าเกณฑ์
มันฟื้นฟูศรัทธาของผมใน กระบวนการยุติธรรมทางอาญาที่หายไป
ด้วยวิธีที่ฝ่ายอัยการในฟลอริดา ปฏิบัติกับเหยื่อและคดี
ในปี 2006 และปี 2007
ข้อหาร้ายแรงมาก
และพวกเขาก็เสนอโทษสูงสุดให้จำคุก 45 ปี
ซึ่งสำหรับคนในวัยของเอปสตีน ก็คือโทษจำคุกตลอดชีวิต
ฉันไม่อยากเชื่อเลย
ทุกอย่างนี้จู่ๆ มันก็ระเบิดตูม แต่ในขณะเดียวกัน
ฉันก็ยังคงรู้และเชื่อว่าเขามีอิทธิพลและ
ความสามารถที่จะทำให้เขารอดพ้นสิ่งต่างๆ ได้
ฉันยังคง...
สงสัยว่ามันจะเป็นไปยังไง
และพวกเขาจะสามารถ
สร้างคดีและดำเนินคดีเขาได้จริงๆ หรือไม่
(หลังการจับกุมเอปสตีน)
(ผู้หญิงมากกว่าสิบสองคน ออกมากล่าวหาว่าเขาล่วงละเมิดทางเพศ)
สถานการณ์เป็นยังไงบ้าง รู้ไหมว่าเกิดอะไรขึ้น
- นี่คือบ้านของเจฟฟรีย์ เอปสตีน... - ไม่จริง!
ต้องมีใครส่งข่าวพวกเขาหรืออะไรสักอย่างแน่
วิดีโอการบุกครั้งใหม่แสดงให้เห็น เจ้าหน้าที่เอฟบีไอขณะที่พวกเขาพังเปิดประตู
บ้านเจ็ดชั้นมูลค่า 77 ล้านดอลลาร์ของเขา ที่อัปเปอร์อีสต์ไซด์ของแมนฮัตตัน
ภายในบ้าน เจ้าหน้าที่สืบสวนพบ
รูปโป๊ผู้หญิงหลายร้อยถ้าไม่ใช่หลายพันรูป
ฉันคิดว่าเขาคงจะระวังมากขึ้นนิดหน่อย
และฉันก็ไม่คิดว่ามี...
แค่รูปถ่ายชุดเดียว
มันทำให้ฉันสงสัยว่ามีรูปของฉันหรือเปล่า
คุณทำอะไรกับรูปพวกนั้น
คุณให้เพื่อนๆ ดูหรือเปล่า คุณใช้มันปลุกอารมณ์หรือเปล่า
ความคิดเหล่านั้นมันผุดขึ้นมาในใจฉัน
(รูปโป๊เด็กในคฤหาสน์ของเอปสตีน)
การได้รู้ว่าที่จริงเขาเก็บ ของที่ระลึกแบบนี้ไว้จากผู้หญิงที่เขา...
ล่วงละเมิดมาตลอดหลายปี
มันทำให้ฉันเศร้าใจมาก
(เอปสตีนคนใคร่เด็กใช้ลูกไม้หลอกเด็ก เอฟบีไอกล่าว)
(เจฟฟรีย์ เอปสตีนถูกดำเนินคดี)
เจฟฟรีย์ เอปสตีนไม่รู้ว่าคดีนี้กำลังเกิดขึ้น
ไม่รู้เลยว่ามีการสืบสวนเขาในนิวยอร์ก
ไม่งั้นเขาคงไม่กลับเข้ามาในประเทศ
(พบรูปถ่ายน่าตกใจในบ้านของนักการเงิน)
มันน่าสนใจ หลังจากที่เขาถูกจับได้ไม่นาน
ทุกคนที่มีความสัมพันธ์ กับเจฟฟรีย์ เอปสตีน จู่ๆ...
ก็ไม่มีใครรู้จักเขา
จู่ๆ...
"จริงๆ แล้วเราไม่ได้เป็นเพื่อนกัน
ผมรู้จักเขาเพราะช่วยเหลือกันเรื่องงาน"
ประธานาธิบดีทรัมป์และคลินตัน เว้นระยะห่างอย่างรวดเร็ว
ระหว่างพวกเขากับเอปสตีน
ผมเคยมีเรื่องทะเลาะกับเขานานมาแล้ว
ผมไม่ได้พูดคุยกับเขามา 15 ปีได้แล้ว ผมไม่ชอบเขา
"เขาไม่ได้พูดคุยกับเอปสตีนมาสิบกว่าปีแล้ว
และก็ไม่เคยไปเกาะลิตเติล เซนต์ เจมส์
ไร่ของเอปสตีนในนิวเม็กซิโก หรือบ้านของเขาในฟลอริดา"
บันทึกการบินที่ได้รับมาบ่งชี้ว่า
อดีตประธานาธิบดีบิล คลินตันอยู่บนเครื่องบินเจ็ต ส่วนตัวของเอปสตีนอย่างน้อย 26 ครั้ง
ในช่วงปี 2001 ถึงปี 2003
บิล คลินตันอยู่บนเกาะนั้น
ผมเห็นบิล คลินตัน นั่งอยู่กับเจฟฟรีย์บนระเบียงห้องนั่งเล่น
ฉันจำได้ว่ากินอาหารค่ำกับคลินตัน
เขาอยู่ที่นั่น และฉันก็ไม่เคยเห็นเขาทำอะไรที่ไม่เหมาะสม
ฉันอยากให้เขาออกมาพูดเลยว่า "ผมอยู่ที่นั่น แล้วไง
ใครสนใจเหรอ ผมไม่เห็นมีอะไรเกิดขึ้นเลย"
(อดีตประธานาธิบดีบิล คลินตัน ปฏิเสธว่าเคยไปที่เกาะส่วนตัวของเอปสตีน)
(ลอนดอน อังกฤษ พฤศจิกายน ปี 2019)
นานหลายปี มีการติดต่อและมิตรภาพที่ใครๆ ก็รู้
ระหว่างเจฟฟรีย์ เอปสตีนและเจ้าชายแอนดรูว์
และก็แน่นอน มีข้อกล่าวหาจากเวอร์จิเนีย จุฟเฟร
และเรื่องเหล่านี้ก็ตามติดเขามาหลายปี
เขาเลยตัดสินใจว่า "ฉันจะเผชิญหน้ากับพวกเขา"
เขาเลยนั่งคุยกับบีบีซี
เพราะผมบอกคุณได้อย่างแท้จริงเลยว่า...
ผมจำไม่ได้เลยว่าผมเคยเจอเธอ
ผมจำไม่ได้ว่ามีการถ่ายรูป
และผมก็พูดมาอย่างต่อเนื่องและบ่อยครั้ง...
ว่าเราไม่เคย มีเพศสัมพันธ์กันไม่ว่าจะในรูปแบบใด
ฉันนั่งอยู่ข้างนอกกำลังดื่มกาแฟ
และก็ดูมันในแท็บเล็ตของฉัน
ฉันอยากขว้างแท็บเล็ตของฉันลงสระว่ายน้ำเลย
ผมจำไม่ได้เลยว่าเคยเจอเธอ
ในฐานะเหยื่อ ฉันคิดว่าสิ่งหนึ่งที่เราร้องขอก็คือ
การยอมรับและความสำนึกผิด
คนคนนี้ไม่มีความสำนึกผิดเลย
เขายโสโอหังเกี่ยวกับมัน ฉันหมายถึง...
เรื่องที่ว่า "ผมไม่มีเหงื่อ" อะไรนั่น
ผมมีโรคประจำตัวแปลกๆ ซึ่งก็คือผมไม่มีเหงื่อ
หรือไม่ก็ตอนนั้นผมเหงื่อไม่ออก
คนคนนี้เหงื่อแฉะ เลอะตัวฉันเต็มไปหมด และก็...
"ผมจำเธอไม่ได้ ผมไม่เคยขึ้นไปชั้นบน
ที่ทาวน์เฮาส์ของกีเลน" คุณรู้ได้ยังไงว่านั่นเป็นชั้นบน
เธอให้รูปถ่าย
- ที่คุณสองคนถ่ายคู่กัน - ครับ
- แขนของคุณโอบรอบเอวเธอ - ครับ
คุณเห็นรูปแล้วใช่ไหม
- ผมเห็นรูปแล้ว - คุณจะอธิบายยังไงคะ
ผมอธิบายไม่ได้
เพราะผมไม่... ผมไม่มี...
อีกครั้งนะ ผมจำไม่ได้เลยว่าเคยถ่ายรูปนั้น
ฉันไม่ได้คาดหวังว่า เขาจะยกมือขึ้นและพูดว่า "ผมผิด"
ไม่เลยค่ะ
แต่แสดงท่าทีสำนึกผิดหรือยอมรับบ้างก็คงจะ...
คงจะดีกว่า
ฉันคิดว่าเป็นที่เห็นพ้องกันโดยทั่วไป
มันเป็นการขอโทษ ในแบบที่แย่ที่สุดเท่าที่คนเรารู้จัก
ถ้าคนไม่ได้คิดว่าเขาเคยมีความผิดมาก่อน
หลังการสัมภาษณ์เขา ฉันว่าคนต้องคิดแน่ว่ามีบางอย่างเกิดขึ้น
ฉันคิดว่ามันส่งผลตรงกันข้ามกับที่เขาตั้งใจไว้
(เจ้าชายแอนดรูว์กล่าวว่าเขาอยู่ที่ พิซซ่าเอกซ์เพรสกับลูกสาวของเขา)
(ในคืนที่เวอร์จิเนีย โรเบิตส์ จุฟเฟร บอกว่าพวกเขาเจอกัน)
(เซนต์ โทมัส หมู่เกาะเวอร์จินของสหรัฐฯ)
หลังจากที่เจฟฟรีย์ เอปสตีนถูกจับ
จู่ๆ ตอนนี้เอฟบีไอ และหน่วยเฉพาะกิจก็มาสัมภาษณ์ผม
พวกเขาให้ผมดูรูปเยอะมาก
เป็นรูปคนสัก 60 หรือ 70 รูปได้
แล้วพวกเขาก็ให้ผมดูรูปเวอร์จิเนีย โรเบิตส์
แต่มันเป็นรูปปัจจุบันและผมก็ยืนยันตัวตนเธอไม่ได้
แต่พวกเขาบอกให้ผมดู
รูปหนึ่งที่ปรากฏในงานสืบสวนนี้ทั้งหมด
และรูปนั้นก็คือรูปเจ้าชายแอนดรูว์
กับหญิงสาวผมบลอนด์ ทันทีที่ผมเห็นเธอ...
นั่นคือผู้หญิงที่เขาบดบี้อยู่ที่สระว่ายน้ำ
ตอนนั้นเธอใส่บิกินีโชว์แก้มก้น
แค่นั้นครับ
แต่ผมบอกคุณได้แน่นอนว่ารูปเธอในรูปนั้น
ซึ่งเป็นเธอตอนที่เธออายุ 17 ได้มั้ง
นั่นคือเวอร์จิเนีย โรเบิตส์
(วอชิงตัน ดี.ซี.)
เอปสตีนควรอยู่ในคุกเมื่อหลายปีมาแล้ว
แต่โชคไม่ดี
รัฐมนตรีกระทรวงแรงงาน อเล็กซ์ อาคอสต้า
ได้ทำข้อตกลงที่ให้ผลประโยชน์ ต่อทั้งสองฝ่ายกับเอปสตีน
ขณะที่อาคอสต้า เป็นอัยการสหรัฐฯ ในฟลอริดาในปี 2008
ผมเรียกร้องให้รัฐมนตรีอาคอสต้าลาออก
(10 กรกฎาคม ปี 2019)
(สี่วันหลังการจับกุมเอปสตีน)
ผมขอเริ่มด้วยการกล่าวซ้ำ
ว่าผมยินดีที่การดำเนินคดีในนิวยอร์กกำลังรุดหน้า
พวกเขาตั้งข้อหาเหล่านี้โดยอาศัย หลักฐานใหม่ที่ปรักปรำเจฟฟรีย์ เอปสตีน
ผู้ซึ่งตอนนี้ถูกบันทึกว่าเป็นผู้กระทำผิดทางเพศ
และนี่ก็เป็นสิ่งที่ดีมากๆ
มันไม่น่าเชื่อเลยว่าคุณอาคอสต้า จะขึ้นไปยืนบนนั้นตีหน้าตาย
และพูดเกี่ยวกับว่า
เขาดีใจแค่ไหนที่เขตใต้ของนิวยอร์กตั้งข้อหาใหม่
ซึ่งหมายถึงโดยแท้จริงแล้ว คุณอาคอสต้ากำลังยอมรับว่ามันเยี่ยมมาก
ที่สำนักงานเขตอื่นทำการสืบสวน ได้ดีกว่าที่สำนักงานของเขาทำ
และพบเหยื่อมากกว่าที่เขาพบ
(ภายใต้ความกดดันที่เพิ่มมากขึ้น และความโกรธของประชาชน)
ผมโทรหาประธานาธิบดีเมื่อเช้านี้
ผมบอกเขาว่าผมคิดว่าสิ่งที่ถูกต้องคือหลีกทาง
ผมไม่คิดว่ามันถูกต้องและยุติธรรม สำหรับกระทรวงแรงงานของคณะบริหารนี้
ที่มีเอปสตีนเป็นจุดสนใจ
นี่เป็นเรื่องไร้สาระทั้งนั้น
มันคงเป็นการเห็นแก่ตัวที่ผมจะอยู่ในตำแหน่งนี้ต่อ
เขารู้ว่าตอนนี้เรารู้แล้วว่า
คดีนี้ไม่เคยเป็นข้อสรุปสำหรับเจฟฟรีย์ เอปสตีน
รู้ว่านี่เป็นการฟ้องร้อง
ที่รัฐบาลกลางใช้ดำเนินคดีเขา
ที่พวกเขาตัดสินใจไม่เดินหน้าต่อ
ผมรู้ว่าทำไมเขาถึงลาออกวันนี้
เพราะเขารู้ว่าภายใน 24 ชั่วโมง บุคคลตัวจริงที่รู้ความจริง
จะแสดงตัวออกมาและพูดว่า
"คุณอาคอสต้า คุณโคตรโกหก นั่นไม่ใช่สิ่งที่เกิดขึ้น"
ขอโทษที่พูดคำหยาบ
คาดหวังกันว่าผู้พิพากษาแมนฮัตตันจะตัดสินว่า
เจฟฟรีย์ เอปสตีนควรได้รับการประกันตัว ก่อนการพิจารณาคดีของเขาหรือไม่
เอปสตีนให้การไม่รับสารภาพ
ทนายของเขากล่าวว่าเขาพร้อมที่จะ ยื่นประกันตัวถึง 100 ล้านดอลลาร์
และคุณก็มีเหยื่อที่บอกว่าพวกเธอกลัว
ถ้าเขาออกมา
ฉันบินไปนิวยอร์กได้ เพื่อไปอยู่ที่การพิจารณาคดีในศาล
ฉันคิดว่าเขาคงได้ประกันตัวออกมาแน่นอน
แค่เพราะเขามีเงินเยอะมาก
และมันก็เหมือนกับ ตอนดำเนินคดีครั้งแรกมันก็เป็นแบบนี้เลย
ฉันไม่รู้ด้วยซ้ำว่าฉันจะเข้าไปในศาลได้ไหม
เพราะฉันไม่แน่ใจว่ามันทำงานยังไง
แต่ฉันแค่อยากไปที่นั่นเป็นใครสักคนที่นั่น
เพื่อเป็นตัวแทนผู้หนีรอด
คุณคิดว่าเส้นทางไหนปลอดภัยที่สุด
เดวิด ฉันคิดว่าเราควรไปทางนั้น
ทางนั้น ใช่ค่ะ เงียบกว่า
- พร้อมไหม - ไปกันเถอะ
เราจะพยายามเข้าไป
ไปกันเถอะ
พวกเธอกล้าหาญมากและก็อยาก สนับสนุนให้คนอื่นๆ แสดงตัวออกมา
พวกเธอถึงได้มาที่นี่
วันนั้นวุ่นวายมากเลย
ความสนใจของสื่อ มันเป็นอะไรที่ฉันไม่เคยเจอมาก่อน
ทางนี้
มันเยอะมากที่ต้องรับทุกอย่างไว้ในวันเดียว
ฉันกลัวมาก ไม่เคยเจออะไรแบบนั้นเลย ฉัน...
ที่จริง ฉันจับมือคอร์ตนีย์ไว้เพราะฉันแบบว่า...
"ตอนนี้ฉันอยากรู้สึกมีสิ่งปลอบใจอะไรสักอย่าง"
ฉันกับมิเชล... มันเหมือนเราเข้าใจกันได้เป็นอย่างดี
"เราเป็นเหยื่อของเจฟฟรีย์ เอปสตีน และเราก็มาอยู่ที่นี่
ไม่มีการหลบซ่อนตัวอีกแล้ว ไม่มีหญิงนิรนามอีกแล้ว
แบบว่า ฉันคือคอร์ตนีย์ ไวลด์ และฉันก็ถูกเจฟฟรีย์ เอปสตีนล่วงละเมิดทางเพศ
มิเชลก็พูดแบบนี้และมันก็รู้สึกตื้นตันใจมาก
แต่คนมากกว่าหนึ่งคนย่อมมีพลังมากกว่า
ฉันอยากให้เขามองฉัน
และฉันก็อยากพูดแบบว่า "จำฉันได้ไหม
คุณจำหน้าฉันได้ไหม จำอะไรเกี่ยวกับฉันได้บ้างไหม
คุณจำฉันไม่ได้อยู่แล้ว เพราะมีคนอย่างฉันหลายร้อยคนเลย
คุณจำฉันไม่ได้ แต่ฉันจะจำคุณไปตลอดชีวิต
นั่นเป็นอะไรที่ฉันต้องจดจำไว้
ฉะนั้นตอนนี้ฉันอยากให้คุณมองหน้าฉันให้ดีๆ
และฉันก็อยากให้คุณจดจำ
คนที่จะทำให้คุณติดคุกไปตลอดชีวิต"
ใจฉันเริ่มเต้นแรง แบบว่า "โอ้ พระเจ้า นี่เป็น... นี่เป็น
ช่วงเวลาที่ฉันหวาดกลัวมา
สิบปี สิบห้าปีได้มั้ง"
ฉันจะได้เจอเขา
ฉันไม่ได้เจอเขาตั้งแต่เขา
นอนอยู่บนโต๊ะนั่น
ช่วยตัวเองและก็ทำมันกับตัวเองแบบเต็มที่
และก็
นั่นเป็นครั้งสุดท้ายที่ฉันเจอเขาตัวต่อตัว
ถอยไป ถอยไป ถอยไป!
กลับไป ไม่ เดินขึ้นบันไดไป
ฉันนั่งอยู่ในห้องพิจารณาคดีและฉันก็ว้าวุ่นใจมาก
ฉันร้องไห้
มันตื้นตันจนบอกไม่ถูก
เขาหัวล้านตรงด้านหลังหัว
เขาใส่ชุดนักโทษ ฉันแบบว่า...
"นี่มัน... มันไม่น่าเชื่อเลย"
(ระหว่างการพิจารณาประกันตัว)
(ผู้พิพากษาริชาร์ด เบอร์แมนให้ผู้หนีรอด มีโอกาสได้พูดกับเอปสตีน)
ฉันมองหน้าเขาในห้องพิจารณาคดีและก็พูดว่า
ฉันถูกเขา ถูกเจฟฟรีย์ ล่วงละเมิดทางเพศตอนอายุ 14
โปรดอย่าให้เขา ได้ประกันตัวและอะไรแบบนั้นเลย
ถึงมันจะเป็นช่วงเวลาสั้นๆ
มันเป็นคำพูดสั้นๆ ที่ฉันต้องพูด
เขายังคงต้องมองดูฉันและฟังฉันพูดมัน
ทนายของเขาเสนอเงินหลายร้อยล้านดอลลาร์
เพื่อประกันตัว ซึ่งจะทำให้มั่นใจว่าเขาจะกลับมา
มันเริ่มที่ 500 ล้าน
พวกเขาเสนอต่อศาลเพื่อพยายามที่จะ
โน้มน้าวผู้พิพากษาให้ปล่อยตัวเขา
เขาจะให้ทรัพย์สินของเขาทั้งหมด ไม่ว่าจะต้องเสียอะไรเพื่อให้เขาได้ออกมา
(อัยการ)
แต่แล้วฝ่ายโจทก์ก็เสนอหลักฐานเพิ่มเติม
ตอนพวกเขาบุกเข้าไปในบ้าน และพบรูปโป๊เด็กอยู่ในตู้เซฟของเขา
พวกเขาพบสิ่งอื่นๆ อีกหลายอย่าง เพชร หนังสือเดินทางปลอม
เพชร หนังสือเดินทาง...
มันดูเหมือนแผนหลบหนี
เขามีแผนหลบหนีมาตลอด
- ให้ตายสิ - เกิดอะไรขึ้น
เขาไม่ได้ออกมา
นี่หมายถึงเขาอาจต้องอยู่ในคุกตลอดชีวิต
วันนี้เราตื่นเต้นมาก กับการตัดสินของผู้พิพากษาเบอร์แมน
ด้วยการพรากอิสรภาพ ของเจฟฟรีย์ เอปสตีนเท่านั้น
เราถึงจะเอาอิสรภาพ ของเหยื่อเหล่านี้กลับคืนมาได้
ไม่มีการประกันตัวสำหรับเจฟฟรีย์ เอปสตีน ผู้พิพากษาเห็นด้วยกับรัฐบาล
ว่าเอปสตีนเป็นอันตรายต่อชุมชน
และเสี่ยงต่อการหลบหนีสูงมาก
เขาพูดเยอะมากด้วยว่า ชุมชนจะไม่ปลอดภัย
มันเป็นอันตรายต่อชุมชน
และเขาก็ประทับใจคำให้การของเหยื่อทั้งสองคน
นี่คือคนที่ใช้เล่ห์เหลี่ยมหลอกล่อ ข่มขู่
ใช้เงินเปิดทางเข้าและออกจากปัญหา
และตอนนี้ เป็นครั้งแรกในห้องขังในโลว์เออร์แมนฮัตตัน
ดูเหมือนเขาไม่มีทางใช้เงินเปิดทางออกมาได้
(เวสต์ปาล์มบีช รัฐฟลอริดา)
กับทุกอย่างที่เกิดขึ้นอีกครั้ง และการที่ต้องประสบและมีชีวิตอยู่กับมันอีกครั้ง
ฉันกลัว
กลัวที่จะถูกดึงเข้าไปในสื่ออีกครั้ง
สภาพการณ์มันเปลี่ยนไปมาอย่างรุนแรง
ชีวิตฉันขึ้นๆ ลงๆ ทุกวัน
ฉันท้องไส้ปั่นป่วน ฉันร้องไห้หนักมาก
ฉันคิดว่าเราทุกคนสันนิษฐานได้เลยว่า
ด้วยขอบเขตที่เขาไปถึง เครื่องบินและความมั่งคั่งของเขา
เขาเดินออกประตูหน้าบ้านไปได้ และเราอาจไมมีวันเห็นเขาอีกเลย
และฉันก็หวังว่าหลังจากครั้งนี้
มันจะเป็นครั้งสุดท้ายและเขาจะไม่ได้ออกมาอีก
ฉันนอนอยู่บนโซฟากำลังเคลิ้มๆ ครึ่งหลับครึ่งตื่น
สามีฉันมานั่งข้างๆ ฉันและก็...
เขาปลุกฉันในแบบที่ฉันรู้ว่ามีบางอย่างผิดปกติ
เขาพูดว่า "ผมมีข่าวสำคัญจะบอก"
(เมโทรโพลิแตน คอร์เร็กชันแนล เซ็นเตอร์ 10 สิงหาคม ปี 2019)
นักการเงินผู้อัปยศ เจฟฟรีย์ เอปสตีนเสียชีวิตแล้ว
เอปสตีนปลิดชีวิตตัวเอง ตอนอยู่ในห้องขังที่นี่ในนิวยอร์กซิตี
ขณะเผชิญกับข้อหาค้าประเวณีเด็ก
"ฆ่าตัวตายเหรอ อะไรนะ
มันเป็นไปได้ยังไง"
สิ่งที่เรารู้คือ ณ ช่วงเวลาหนึ่งเมื่อเช้านี้
สำนักงานบริหารเรือนจำและเจ้าหน้าที่เรือนจำ พบเจฟฟรีย์ เอปสตีนในห้องขังของเขา
เห็นได้ชัดว่าเขาแขวนคอตัวเอง
ฉันช็อกเลย
มันไม่ทำให้ฉันรู้สึกอะไรอยู่สักสองชั่วโมงได้
แล้วฉันก็โกรธมากๆ
ที่ฉันไม่ได้เผชิญหน้าเขา และบอกเขาว่าเขาทำอะไรฉันและชีวิตฉัน
ศพของเขาในรถตู้คันที่คุณเห็นอยู่นี้ มุ่งหน้าไปยังสำนักงานเจ้าหน้าที่ชันสูตรศพ
มันเป็นความพลิกผันที่น่าทึ่งของเหตุการณ์ สำหรับบุรุษผู้มีชีวิตที่มั่งคั่งร่ำรวยเป็นพิเศษ
และมีบุคคลที่มีอำนาจมากมายในวิถีชีวิตของเขา
มันไม่น่าเชื่อเลยที่ในเรือนจำ
เรือนจำของรัฐบาลกลาง ที่ใช้กักขังผู้ก่อการร้ายและเอล ชาโป
ที่มีกล้องวงจรปิด ที่มีผู้คุมอยู่ทุกที่
ที่มีบางอย่างผิดพลาดได้
และมีอันตรายเกิดขึ้นกับเจฟฟรีย์ เอปสตีนได้ มันไม่น่าเชื่อเลย
รายงานระบุว่าเขาใช้ผ้าปูที่นอนของเขา ผูกรอบคอของเขา
แล้วรัดคอตัวเอง
มันเป็นคุกของรัฐบาลกลาง ได้งบประมาณน้อยมาก
มันเป็นที่ที่เหมือนขุมนรก
และได้รับการเปิดเผยว่าผู้คุมหลับ
กล้องวงจรปิดเสีย
ทุกอย่างที่อาจผิดพลาดได้ก็ย่อมเกิดขึ้น
พูดตามตรง ฉันรู้สึกเศร้าใจมากที่...
เป็นอีกครั้งที่เขา...
สามารถหนีความรับผิดชอบทุกอย่างไปได้
มันรู้สึกอย่างนั้นค่ะ เหมือนคนไม่ใส่ใจพอ
ที่จะทำให้แน่ใจว่า เขามีชีวิตอยู่เพื่อเข้ารับการพิจารณาคดี
ไม่มีความยุติธรรมในเรื่องนี้
มีอะไรอีกมากมายให้พูด...
ที่ไม่มีวันจะได้พูดอีกแล้ว
มันน่าเศร้าใจค่ะ
ฉันไม่รู้จะมีปฏิกิริยายังไงกับมัน
ฉันรู้สึกเสียใจทันทีและฉันก็...
ไม่พูดว่าเขาไม่ได้ทำสิ่งที่เลวร้าย
ไม่พูดว่าเขาไม่สมควรได้รับ สิ่งเลวร้ายที่เกิดขึ้นกับเขา
ฉันแค่คิดว่านั่นไม่ใช่จุดจบที่ทุกคนต้องการ
ก่อนที่ผมจะเริ่ม ผมขอ
พูดถึงข่าวสั้นๆ จาก แมนฮัตตัน คอร์เร็กชันแนล เซ็นเตอร์
ในช่วงสุดสัปดาห์ที่ผ่านมา เกี่ยวกับเจฟฟรีย์ เอปสตีน
ตอนนี้เราได้รู้ถึง ความผิดปกติร้ายแรงที่เรือนจำแห่งนี้
ที่เกี่ยวข้อง
และต้องการการตรวจสอบโดยละเอียดอย่างมาก
ถ้าคุณอยากรู้ว่าเขาถูกปล่อยให้ทำอย่างนี้ได้ยังไง
เมโทรโพลิแตน คอร์เร็กชัน เซ็นเตอร์ ของนิวยอร์กเคยถูกเรียกว่า "สุสาาน"
มันเป็นคุกที่เถื่อนมากที่คนรู้กันกระฉ่อน
มันมีเจ้าหน้าที่ไม่เพียงพอ เจ้าหน้าที่ส่วนใหญ่ไม่ฉลาดเท่าไหร่นัก
เขารู้ว่าชีวิตของเขาจบลงแล้ว
เขาต้องการปลิดชีพตัวเอง
และเขาก็ปลิดชีพตัวเองทันทีที่เขามีโอกาส
ฉันคิดว่ามันเป็นปกติธรรมดา ของเรื่องราวเจฟฟรีย์ เอปสตีนทั้งหมด
ถึงแม้จะตายไปแล้ว เขาก็ยังทำให้การโต้แย้งคงอยู่ต่อไป
ข่าวลือและทฤษฎีต่างๆ นานา เกี่ยวกับว่าเจฟฟรีย์ เอปสตีนตายอย่างไร
ภายใต้การดูแลของรัฐบาลกลาง กำลังแพร่สะพัดออนไลน์
ฉันคิดว่ามันเป็นเรื่องที่ไม่มีวันจบ เขาฆ่าตัวตายหรือเปล่า
เขาถูกฆ่าหรือเปล่า มีการจ้างฆ่าหรือเปล่า
หนึ่งในคนที่มีอำนาจเหล่านี้ จ้างผู้คุมในคุกฆ่าเขาหรือเปล่า
ฉันก็ไม่รู้
คดีนี้เข้ากับทฤษฎีสมคบคิดมากทีเดียว
นั่นเป็นส่วนหนึ่งของเรื่องราว มีการเชื่อมโยงในแบบที่แปลกๆ มากมาย
บรรดานักทฤษฎีสมคบคิดอ้างว่า การตายของเอปสตีนไม่ใช่การฆ่าตัวตาย
หรือไม่มันก็ถูกจัดฉาก
ทฤษฎีอื่นๆ เกี่ยวกับเอปสตีนแพร่สะพัดออนไลน์ "ตอนนี้มันช่างสะดวกสบายอะไรเช่นนี้
สำหรับเจ้าชายและนักการเมืองทั้งหลาย รวมทั้งคนมีอิทธิพลที่เอปสตีนสมาคมด้วย
ที่เขาตายแล้ว"
ฉันแน่ใจว่าหลายคนอยากให้เขาตาย
เขามีข้อมูลมากมายเกี่ยวกับคนหลายคน มีการแบล็กเมล์เยอะมาก
มีวิดีโอและรูปถ่ายจำนวนมากด้วย
ถ้าคุณมองตรงนี้
หินปูน
ภายในบ้าน ด้านหลัง ที่ว่างแบบนั้น
พวกเขามีกล้องติดไว้ และก็ติดมันไว้ทุกที่
เจฟฟรีย์พาฉันเข้าไปในห้อง ที่อยู่เลยหน้าต่างนี้ไปด้านหลังนิดหน่อย
และมันก็หุ้มด้วยตะกั่ว
มันมีคอมพิวเตอร์พวกนั้น
และก็จอพวกนั้นทั้งหมด เป็นจอทีวีแบบเก่า ตั้งซ้อนกันอยู่
ฉันมองดูจอแล้วก็แบบว่า "นั่นห้องฉัน
นั่นห้องนวด
นั่นฝักบัวอาบน้ำของฉัน นั่นโถส้วมของฉัน
นั่นโถส้วมของทุกคนในบ้าน
นั่นฝักบัวอาบน้ำของทุกคนในบ้าน"
ทุกซอกทุกมุมของบ้านนั้นถูกเฝ้าดูอยู่
เขาดูทุกคนอยู่ตลอดเวลา
นี่คือแผนแบล็กเมล์
คนมีอิทธิพลพวกนี้ทั้งหมดล่วงละเมิดทางเพศ เด็กหญิงอายุต่ำกว่าเกณฑ์
ตอนที่เขาบอกฉันว่า
"คนติดหนี้บุญคุณเขาเยอะและผมก็จะไม่มีวันถูกจับ
ผมรอดพ้นจากสิ่งต่างๆ ได้..."
เขาไม่ได้พูดเล่น
ฉันคิดว่าเขาคงจะฉุด คนหลายๆ คนให้ตกต่ำลงไปด้วย
แก๊งนี้ไม่ใช่สำหรับเจฟฟรีย์ เอปสตีน
นี่เป็นแก๊งค้าประเวณีข้ามชาติ
นี่แผ่ขยายไปทั่วโลก
เขาเป็นแค่ส่วนที่เล็กมากในเครือข่ายที่ใหญ่โต
มาร์ก เอปสตีน น้องชายของเจฟฟรีย์ ไม่เชื่อว่าเป็นการฆ่าตัวตาย
เขาไม่เชื่อมัน
เขาเลยจ้างผู้เชี่ยวชาญด้านนิติเวชที่มีชื่อเสียง มาตรวจสอบการชันสูตรศพอีกครั้ง
(นายแพทย์ไซรีล เวชต์ นักนิติพยาธิวิทยา)
หมอไมเคิล บาเดนโทรมา
เขาเป็นตัวแทนของครอบครัว โดยเฉพาะผู้ที่เป็นน้องชาย
คุณมาร์ก เอปสตีน
แล้วผมก็ได้รับ สำเนารายงานการชันสูตรศพหนึ่งฉบับ
และหารือสิ่งต่างๆ กับหมอบาเดนเยอะมาก
ไม่มีหลักฐานบ่งชี้เลยว่าเขา
กระโดดหรือกระโจนลงจากเตียง
ผมได้รู้ว่ามีการแตกของกระดูกไฮออยด์
ซึ่งเป็นกระดูกรูปตัวยูที่เปราะบาง
ที่อยู่ด้านบนในคอข้างใต้กระดูกขากรรไกรล่าง
สิ่งที่ผมมีอยู่นี่ จากคดีที่ไม่เกี่ยวข้องกันเลย เป็นกระดูกไฮออยด์
มีเนื้อเยื่อนิ่มๆ ที่ยังติดอยู่
บนศพเจฟฟรีย์ เอปสตีน พบการแตกหักสามแห่ง
ตรงปลายข้างซ้ายของกระดูกไฮออยด์
และก็ข้างใต้บนศพเจฟฟรีย์ เอปสตีน
มีการแตกหักของกระดูกอ่อนไทรอยด์
และข้างขวาของกระดูกอ่อนไทรอยด์ด้วย
การแตกหักพวกนั้นทั้งสามแห่งไม่เกิดขึ้น
จากการแขวนคอฆ่าตัวตาย ของคนที่เอนตัวไปข้างหน้า
ฉะนั้น อีกครั้งครับ แรงนั้นมาจากไหน
ที่ต้องใช้เพื่อทำให้เกิดการแตกหัก จากการคุกเข่าเอนตัวไปข้างหน้า
ผมพูดได้ว่าไม่เคยเห็นเลย ในการชันสูตรศพของผมทั้งหมด
ผมคงพูดว่า การแตกหักทั้งสามแห่งนี้ ในการแขวนคอฆ่าตัวตายแบบนั้น
เป็นสิ่งที่พบได้ยากมาก ยากที่สุด
(ลิตเติลเซนต์เจมส์ หมู่เกาะเวอร์จินของสหรัฐฯ กรกฎาคม ปี 2019)
ในความเห็นของผม สิ่งที่นำ โศกนาฏกรรมครั้งนี้ไปสู่อีกระดับ
คือตอนที่เขาย้ายเงินของเขาไปที่ หมู่เกาะเวอร์จินในพินัยกรรมของเขา
(วันที่ 8 สิงหาคม ปี 2019 สองวันก่อนการตายของเขา)
(เอปสตีนนำทรัพย์สินของเขาทั้งหมด เข้าทรัสต์ในหมู่เกาะเวอร์จิน)
เจฟฟรีย์ เอปสตีนเซ็นพินัยกรรม สองวันก่อนที่เขาจะฆ่าตัวตาย
ในตอนนั้น เขารู้ว่าเขาจะฆ่าตัวตาย
แต่ผมสันนิษฐานว่าทนายของเขาไม่รู้
มันทำให้ยิ่งยากขึ้นมาก สำหรับเหยื่อที่จะกลับสู่สภาพเดิม
ในความเห็นของผม มันเป็นการเน้นย้ำ ความชั่วร้ายของเขา ความเลวทรามของเขา
โดยพื้นฐานแล้วมันแสดงให้เห็นว่า เขาไม่ได้สำนึกผิดอะไรเลย
เขาไม่คิดว่าเขาทำอะไรผิด
นั่นมันบอกทุกอย่างเกี่ยวกับเจฟฟรีย์ เอปสตีน
มันคือการพูดว่า "ไปตายซะ" กับเหยื่อทุกคน
เขาไม่มีความสำนึกผิดอะไรเกี่ยวกับเหยื่อเลย
เหยื่อทุกคน... มีบางสิ่งที่ถูกพรากไปจากพวกเธอตลอดกาล
พวกเธอจะไม่มีวันได้รับความพึงพอใจ จากการได้เห็นเขาจำคุกตลอดชีวิต
แต่จะถึงจุดหนึ่งของเวลา ที่พวกเธอสามารถพิสูจน์ได้
ว่าพวกเธอตกเป็นเหยื่อ พวกเธอถูกทำร้ายด้วยการถูกทำให้ตกเป็นเหยื่อ
และพวกเธอควรได้รับการชดเชยสำหรับมัน
แต่พวกเธอจะไม่มีวันกลับมาเหมือนเดิมได้อีกแล้ว
เพราะคุณไม่มีทาง เอาสิ่งที่เกิดขึ้นกับพวกเธอกลับคืนไปได้
(คำร้องขอให้จำหน่ายคดี 27 สิงหาคม ปี 2019)
ทนายของเอปสตีนต้องการให้ยกฟ้อง
คุณพิจารณาคดีคนตายไม่ได้
แต่ผู้พิพากษาจะไม่ปล่อยให้มันเกิดขึ้น
ผู้พิพากษาจะให้เหยื่อบางคน มีวันของพวกเธอในศาล
- สวัสดีครับ ท่าน - สบายดีเหรอ ยินดีที่ได้เจอนะ
คาดว่าจะผู้หญิงมากถึง 30 คนที่ ตอบรับการเชิญจากผู้พิพากษาของนิวยอร์ก
ให้ไปพูดในการพิจารณาคดี
ก่อนที่เขาจะยกฟ้อง คดีค้าประเวณีที่ปรักปรำเอปสตีน
การเชิญเข้าฟังการพิจารณาคดีกะทันหันมาก
มันสะเทือนอารมณ์อย่างที่เป็นมาตลอดสำหรับฉัน
มันปลุกความเป็นคนที่ดุร้ายในตัวฉัน
ที่ทำให้ฉันรู้สึกอยากที่จะ
พูดความจริงและให้คนได้ฟังฉันพูด
เหยื่อของคนใคร่เด็กเจฟฟรีย์ เอปสตีน ที่ถูกตัดสินจำคุกมากกว่าสิบสองคน
ในที่สุดก็ได้มีวันของพวกเธอในศาล
เราสมควรได้รับวันของเราในศาล
ฉันคิดว่าสิ่งที่เขาทำมันขี้ขลาดมาก
เขาหนีความยุติธรรม
(ผู้กล่าวหาเอปสตีนให้การยืนยัน ในการพิจารณาคดีโดยเปิดเผย)
ฉันประทับใจมากกับ
ความเข้มแข็งของผู้หญิงที่อยู่ที่นั่น ลูกขึ้นยืนและแบ่งปันประสบการณ์ของพวกเธอ
เป็นครั้งแรกที่มากันหลายคนมาก
มันเป็นประสบการณ์ที่ทำให้โล่งใจมากที่ได้อยู่ที่นั่น
ผู้พิพากษาเบอร์แมน เขาเปลี่ยนชีวิตฉัน
เป็นครั้งแรก
ที่ฉันได้เห็นใครบางคนในตำแหน่งที่มีอำนาจ
มีความเคารพนับถือให้เรา
และเขาก็ฟังเรา
นั่นคือสิ่งที่ฉันต้องการ
ให้ใครสักคนฟัง ให้ใครสักคนฟังที่ฉันพูด
ผู้พิพากษาเบอร์แมนคืนบางอย่างให้ฉัน ที่ฉันไม่เคยคิดว่ามันจะเป็นไปได้
เขาคืนส่วนที่เป็นตัวของฉันเอง
ที่มันขาดหายไปนานมาก
การได้กอดผู้หญิงเหล่านั้นในศาล...
มันเยี่ยมมากค่ะ
เราร้องไห้ เราหัวเราะ เรากอดกัน...
และวันนั้นในศาลเราก็สนับสนุนช่วยเหลือกัน
วิธีที่ผู้พิพากษาเบอร์แมนปฏิบัติต่อเหยื่อเหล่านี้
จะเป็นแบบอย่างให้เห็นว่า เหยื่อควรได้รับการปฏิบัติยังไง
ผมคิดว่ามันจะถูกบันทึกไว้ในประวัติศาสตร์ ในฐานะคดีที่สำคัญที่สุด
ในนามของเหยื่ออาชญากรรมใน ประวัติศาสตร์ของสหรัฐฯ จนถึงปัจจุบัน
มันทำให้ฉันคลื่นไส้มากที่มีผู้กระทำผิดลอยนวลอยู่
ที่เห็นได้ชัดว่าช่วยเขาหลายวิธีมาเป็นเวลานาน
และพวกเขายังคงลอยนวลอยู่
มันไม่ได้ให้ความยุติธรรมกับใคร และมีคำถามมากมายที่ยังไม่ได้รับคำตอบ
มันน่าหงุดหงิดมากที่เห็นว่า เขาทำลายชีวิตคนมามากแค่ไหน
และได้เห็นว่า...
เรื่องนี้มันเกิดขึ้นมานานแค่ไหน แต่ไม่มีใครทำอะไรเกี่ยวกับมันเลย
มันน่ากลัวอย่างไม่น่าเชื่อที่แสดงตัวออกมา ต่อสู้กับใครบางคนอย่างเจฟฟรีย์ เอปสตีน
ที่เป็นมหาเศรษฐี มีเพื่อนในระดับที่สูงมากหลายคน
ที่คุกคามพวกเธอ ล่วงละเมิดพวกเธอ
และหลายปีต่อมาก็ลุกขึ้นยืนและพูดว่า "นี่มันผิด
มันไม่ควรเกิดขึ้นกับฉัน
และฉันก็ไม่อยากให้มันเกิดขึ้นกับคนอื่น"
มันเป็นสิ่งที่ไม่น่าเชื่อว่าจะได้เห็น
โอเค ไหนดูซิ
ฉันรู้สึกพ่ายแพ้โดยสิ้นเชิง
ชีวิตฉันถูกคุกคาม
งานของฉันถูกคุกคาม อาชีพของฉันตกอยู่ในอันตรายโดยสิ้นเชิง
ฉันเดินทางอยู่ตลอดนาน 20 ปี ไม่ได้ทำงานศิลปะของฉันเลย
ไม่ได้วาดภาพ
ฉันแค่พยายามมีชีวิตรอด
แล้วฉันก็เริ่มวาดภาพอีกครั้ง เพราะฉันเบื่อกับการที่ต้องกลัว
ฉันรู้สึกเหมือนอยากเปิดโปงปีศาจร้าย
และฉันก็อยากแพร่มันออกไป
ฉะนั้นนี่ก็คือภาพอธิบาย
ง่ายๆ คือมันเป็นแผนผังของฉันสำหรับเอฟบีไอ
เพราะฉันอยากให้พวกเขาเห็นสิ่งที่ ฉันบอกพวกเขามาตลอดหลายปี
และมันก็เป็นเวอร์ชันหนึ่งของ ภาพการ์เดน ออฟ เอิร์ทลี ดีไลท์สของบอช
ซึ่งเหมือนภาพอินเฟอร์โนของดานเต
แสดงให้เห็นสวรรค์ นรก และโลก
นี่คือกีเลน แม็กซ์เวลล์คนสวยของเรา
เธอคือยา ยาที่กลืนยาก
และเธอก็เป็นทรัพย์สินของเอฟบีไอในภาพวาดนี้
ฉันวาดเอปสตีนไว้ตรงนี้ กับยูเอฟโอเล็กๆ ของเขาบนหอนาซา
เพราะเอปสตีน...
รัฐบาลของเราให้เขาเดินทางได้โดยอิสระ
และก็ ใช่ค่ะ นั่นมัน...
มันทำให้ฉันโกรธ
ที่จริงตอนนี้ฉันกำลังวาดรูปใหม่ๆ
ฉันกำลังวาดรูปคนอื่นๆ ที่หนีรอดจากเอปสตีน
เพราะมันทำให้ฉันมีพลัง ที่จะให้ความเข้มแข็งกับพวกเธอ
และจริงๆ แล้วในขั้นนี้ มันเกี่ยวกับพลังของการรวมกลุ่ม
เราต้องการกันและกันเพื่อผ่านพ้นเรื่องนี้ไปให้ได้
นี่แอนนี น้องสาวของฉัน
เธอถือตุ๊กตากระดาษ
สิ่งที่จะผูกพันพวกเธอไว้ด้วยกัน
ก็คือพวกเธอจะถือตุ๊กตากระดาษเหล่านี้
และตุ๊กตากระดาษก็เป็น ตัวแทนเด็กๆ ที่ยังไม่ได้แสดงตัวออกมา
และเราก็ไม่รู้ว่าเกิดอะไรขึ้นกับพวกเธอ
ฉันคิดว่านี่เป็นแค่บทหนึ่งในชีวิตฉัน
เป็นเวลานานมาก ที่ฉันไม่อยากคิดว่าตัวเองเป็นเหยื่อ
และมันก็น่าสนใจเพราะฉันไปทำงานเป็นนักบำบัด
ฉันคิดจริงๆว่า ความจริงที่ว่า ฉันมีประสบการณ์นี้ มันช่วยให้ฉัน
เข้าใจว่าคนเรา ตอบสนองสถานการณ์บางอย่างยังไง
และเป็นนักบำบัดอย่างที่ฉันเป็น
นี่คือคอร์ตนีย์
คอร์ตนีย์เข้มแข็งมาก และเธอก็ผ่านมาเยอะมาก
ฉันชื่นชมเธอมากเลย
ชีวิตฉันยังคงดิ้นรนต่อสู้
กับทุกอย่างที่ฉันประสบมากับเจฟฟรีย์
ยังไงก็ตาม มันได้มาถึงจุดจบแล้ว
มันเป็นสิ่งที่ดี มันเป็นสิ่งที่ทั้งสุขและเศร้า เพราะมันจบแล้ว
และตอนนี้ฉันก็พยายามผ่านพ้น กระบวนการเยียวยาจิตใจ
และนี่ก็มิเชล
ฉันรู้สึกว่ามิเชล มีอารมณ์ที่สนุกสนานร่าเริงมาก
เธอเป็นคนมีอารมณ์ขันมาก และก็สวยด้วย
และฉันก็อยาก...
วาดภาพเธอในแบบที่ฉันเห็นเธอ ก็เลย...
นี่ยังไม่จบ
ฉันหวังจริงๆ ว่าตำรวจ เอฟบีไอ รัฐบาล
ทำหน้าที่ของคุณเถอะ
ฉันไปทำงาน ฉันทำหน้าที่ของฉันทุกวันตลอดชีวิต
คุณได้รับตำแหน่งและอำนาจนั้น
ให้ทำสิ่งต่างๆ ให้ถูกต้อง ให้ทำสิ่งที่ถูกต้อง
ฉะนั้นทำสิ่งที่ถูกต้อง ก็แค่นั้น มันง่ายๆ ไม่ซับซ้อนอะไรเลย
โค่นพวกเขาซะ โค่นพวกเขาทุกคน
นั่นซาราห์ เธอคือคนโปรดของฉัน
ฉันรักผู้หญิงคนนี้
เธอมีค่ามากเลย
ฉันรู้สึกมีความผูกพันที่พิเศษกับเธอ ฉันรักเธอเหมือนน้องสาว
ฉันจะไม่มีวันได้เห็นเจฟฟรีย์อีกแล้ว
และฉันก็อยากให้เขาเห็นว่าฉันกลายเป็นคนยังไง
และเห็นว่าเขาไม่ได้ทำให้ฉันยอมแพ้
และฉันก็จะสู้จนลมหายใจสุดท้ายของฉัน
ฉันมาอยู่ที่นี่วันนี้เพื่อบอกคุณว่ามันหยุดที่ตรงนี้
และก็หยุดตอนนี้ และฉันก็อยู่ตรงนี้
เพราะการต่อสู้ของฉันไปตลอดชีวิต ก็เพื่อที่จะทำให้แน่ใจว่าไม่มีผู้หญิงคนไหน
รู้สึกอายที่จะแสดงตัวออกมา
นี่เวอร์จิเนีย
ฉันไม่รู้ว่าเวอร์จิเนียใช้ผีเสื้อเป็นสัญลักษณ์
ซึ่งก็สมเหตุสมผลดี สัญลักษณ์ของอิสรภาพ การออกจากปลอกดักแด้
แต่ตอนฉันวาดรูปนี้ฉันไม่รู้เรื่องนั้น ฉันพบว่ามันน่าสนใจ
เอปสตีนไม่ได้ทำคนเดียว ฉะนั้นขั้นต่อไปของฉันก็คือ...
ทำให้คนอื่นๆ ต้องรับผิดชอบ
คนที่เกี่ยวข้อง คนที่มีส่วนร่วมจริงๆ
มีคนพวกนั้นหลายคนมากที่ยังลอยนวลอยู่
พวกเขาไม่มีใครเลยที่ถูกทำให้ต้องรับผิดชอบ
เราเป็นเด็กที่ถูกค้ากามต่อหน้าต่อตาพวกเขา
พวกเขารู้ดีว่าเกิดอะไรขึ้น
และพวกเขาก็ไม่ได้พูดอะไรเกี่ยวกับมันเลย
ฉะนั้นเลิกกังวลกับการปกป้องตัวเอง
แล้วช่วยเราเถอะ เราขอแค่นั้นค่ะ
ไปกันเถอะ
แกไปทำอะไรอยู่ในนั้น แกทำอะไรอยู่
พวกปีศาจร้ายยังลอยนวลอยู่ข้างนอกนั่น และพวกเขายังคงล่วงละเมิดคนอื่น
ทำไมพวกเขายังไม่ถูกเปิดโปงความชั่วร้าย ฉันก็ไม่เข้าใจเหมือนกัน
(กีเลน แม็กซ์เวลล์ถูกจับกุม ในวันที่ 2 กรกฎาคม 2020)
(เธอถูกตั้งข้อหาด้วยความผิดสี่กระทง ฐานจัดหาและนำส่งผู้เยาว์)
(เพื่อการกระทำทางเพศที่ผิดกฎหมาย และอีกสองกระทงฐานให้การเท็จ)
(แม็กซ์เวลล์ไม่ยอมรับผิดในทุกข้อหา)
(ศาลปฏิเสธการประกันตัว และให้คุมขังเธอไว้จนกว่าจะมีการพิจาณาคดี)
(ถ้าถูกตัดสินว่าผิด แม็กซ์เวลล์อาจได้รับโทษจำคุก 35 ปี)